മദ്യ വില്പനയെ ആധാറുമായി ബന്ധിപ്പിക്കണമെന്ന് ഞാന് പറഞ്ഞിട്ടില്ല വ്യാജ പ്രസ്താവനവയ്ക്കെതിരെ രത്തന് ടാറ്റ Ratan Tata, Credits: Twitter News18 Malayalam Last Updated : September 04, 2021, 09:06 IST Share this: മദ്യവില്പനയ്ക്കുള്ള നിര്ദേശമെന്ന നിലയില് തന്റെ പേരില് വ്യാപകമായി പ്രചരിക്കുന്ന പ്രസ്താവന വ്യാജമാണെന്ന സ്ഥിരീകരണം നല്കി പ്രശസ്ത വ്യവസായി രത്തന് ടാറ്റ സ്വയം രംഗത്ത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മദ്യവില്പനയെ ആധാര് കാര്ഡുമായി ബന്ധിപ്പിക്കണമെന്ന് താന് പറഞ്ഞുവെന്ന തരത്തില് പ്രചരിക്കുന്ന വാര്ത്ത വ്യാജമാണെന്നും താന് അങ്ങനെ പറഞ്ഞിട്ടില്ലെന്ന് രത്തന് ടാറ്റ തന്റെ ഇന്സ്റ്റാഗ്രാം അക്കൗണ്ടിലൂടെയാണ് സ്ഥിരീകരണം നല്കിയത്.മദ്യ വില്പനയും ആധാര് കാര്ഡും തമ്മില് ബന്ധിപ്പിക്കണം, മദ്യം വാങ്ങുന്നവര്ക്കു സര്ക്കാരിന്റെ സബ്സിഡി ഭക്ഷ്യധാന്യങ്ങള് നല്കരുത്. മദ്യം വാങ്ങാന് ശേഷിയുള്ളവര്ക്കു തീര്ച്ചയായും അവര്ക്ക് വേണ്ടുന്ന ആഹാരവും വാങ്ങാന് സാധിക്കും. ഇത്തരത്തിലുള്ള ആളുകള്ക്ക് നമ്മള് ഭക്ഷണം സൗജന്യമായി നല്കിയാല് അവര് അവരുടെ കയ്യിലുള്ള കാശ് വെച്ച് മദ്യം വാങ്ങും എന്നായിരുന്നു രത്തന് ടാറ്റ പറഞ്ഞു എന്ന തരത്തില് വ്യാപകമായി പ്രചരിച്ചത്. ഇതേ തുടര്ന്നായിരുന്നു രത്തന് ടാറ്റ സംഭവത്തിന്മേല് സ്ഥിരീകരണവുമായി വന്നത്. തന്റെ ഇന്സ്റ്റാഗ്രാം സ്റ്റോറില് ഈ വ്യാജ വാര്ത്തയുടെ ചിത്രം ചേര്ത്ത ശേഷം. ഇത് ഞാന് പറഞ്ഞതല്ല, നന്ദി എന്നാണ് അദ്ദേഹം കുറിച്ചത്.ഈ പ്രസ്താവനയില് പറഞ്ഞിരിക്കുന്നത് വ്യാജമാണെന്നത് ഒന്ന് ശ്രദ്ധിച്ചാല് നമുക്ക് മനസിലാകും. രത്തന് ടാറ്റ പറഞ്ഞുവെന്ന പേരില് പ്രചരിക്കുന്ന വാര്ത്തയില് വന്നിരിക്കുന്ന അദ്ദേഹത്തിന്റെ പേരില് അക്ഷര പിശകുണ്ട്. Ratan Tata എന്നാണ് അദ്ദേഹത്തിന്റെ പേരിലെ സ്പെല്ലിങ്. എന്നാല് ഈ വാര്ത്തയില് ഈ സ്പെല്ലിങ്ങിന് പകരം Rathan Tata എന്നാണ് ഉപയോഗിച്ചിരിക്കുന്നത്. കോവിഡ് 19 വ്യാജ വാര്ത്തകള് പ്രചരിപ്പിക്കുന്നവര്ക്കെതിരെ കര്ശന നടപടി സ്വീകരിക്കും: കേരള പൊലീസ് അതേസമയം, ഇന്ത്യന് വ്യവസായ രംഗത്തെ പ്രമുഖനായ രത്തന് ടാറ്റയെ വ്യാജമായി ഉദ്ധരിക്കപ്പെടുന്നത് ഇതാദ്യമല്ല. കോവിഡ് മഹാമാരിയെ തുടര്ന്ന് സമ്ബദ്വ്യവസ്ഥ കുത്തനെ ഇടിയും എന്ന തരത്തിലുള്ള പ്രസ്താവന കഴിഞ്ഞ വര്ഷം ഇദ്ദേഹത്തിന്റെ പേരില് സമൂഹ മാധ്യമങ്ങളില് പ്രചരിച്ചിരുന്നു. എനിക്ക് എന്തെങ്കിലും പറയാനുണ്ടെങ്കില് എന്റെ ഔദ്യോഗിക ചാനലുകളിലൂടെ പറയും എന്നായിരുന്നു ഇതിനെതിരെ അദ്ദേഹം വ്യക്തമാക്കിയത്. ഓര്ഡര് ചെയ്ത സമൂസയില് സീരിയല് നമ്ബര് സോഷ്യല് മീഡിയയില് വൈറലായി ചിത്രം സമൂഹ മാധ്യമങ്ങളില് വ്യാജ വാര്ത്തകള് പ്രചരിക്കുന്നത് ഇതാദ്യ സംഭവമല്ല. പ്രമുഖ വ്യക്തികളുടെ പേരില് പല വ്യാജ അക്കൗണ്ടുകളും ഇത്തരത്തില് സമൂഹ മാധ്യമങ്ങളില് സജീവമാണ്. ഇതിനെതിരെ ശ്രദ്ധ പുലര്ത്തേണ്ടത് ഉപയോക്താക്കളുടെ കടമയാണ്. ഇത്തരത്തിലുള്ള വ്യാജ പ്രചാരണങ്ങള് പലപ്പോഴും വലിയ വാര്ത്തയാവാറുണ്ട്. സമൂഹ മാധ്യമങ്ങളിലെ ഇത്തരം വ്യാജന്മാര്ക്കെതിരെ ശ്രദ്ധ പുലര്ത്തി ഈ നവമാധ്യമങ്ങളുടെ ഉപയോഗം വിവേകപൂര്വം നടത്താന് ഉപയോക്താക്കള് ശ്രദ്ധിക്കണം.SummaryRatan Tata, clarifies on the fake news, Link Liquor sale to Adhaar Published by:Naveen First published: September 04, 2021, 09:06 IST aadhaar alcohol fake news Ratan Tata Ratan Tata, Credits: Twitter News18 Malayalam Last Updated : September 04, 2021, 09:06 IST Share this: